Document ID: 31986R1985

Title and Content:
***** ΚΑΝΟΝΙΣΜΟΣ (ΕΟΚ) αριθ. 1985/86 ΤΟΥ ΣΥΜΒΟΥΛΙΟΥ της 24ης Ιουνίου 1986 για την τροποποίηση του κανονισμού (ΕΟΚ) αριθ. 1117/78 περί κοινής οργανώσεως αγοράς στον τομέα των αποξηραμένων ζωοτροφών ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας ότι η πείρα απέδειξε ότι το καθεστώς της κατ' αποκοπή ενισχύσεως και της συμπληρωματικής ενισχύσεως που προβλέπει ο κανονισμός (ΕΟΚ) αριθ. 1117/78 (2), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (3), δεν προσαρμόζεται στη διάρθρωση και τα μέσα ορισμένων επιχειρήσεων μεταποιήσεως αποξηραμένων ζωοτροφών που δυσκολεύονται να συνάψουν απ' ευθείας συμβάσεις με πολλούς παραγωγούς· ότι είναι σκόπιμο, για την καλή διαχείριση, να τους επιτραπεί να προμηθεύονται από οικονομικούς φορείς οι οποίοι προσφέρουν εγγυήσεις που θα καθοριστούν και έχουν συνάψει συμβάσεις με τους παραγωγούς ζωοτροφών προς αποξήρανση, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 6 του κανονισμού (ΕΟΚ) αριθ. 1117/78, η παράγραφος 1 αντικαθίσταται από το ακόλουθο κείμενο: «1. Οι ενισχύσεις που αναφέρονται στα άρθρα 3 και 5 χορηγούνται μόνον στις επιχειρήσεις μεταποιήσεως των προϊόντων του άρθρου 1 οι οποίες: α) παράγουν αποξηραμένες ζωοτροφές που ανταποκρίνονται σε κατώτατη ποιότητα η οποία θα καθοριστεί· β) ανταποκρίνονται στους όρους τους αναγκαίους για τη γένεση του δικαιώματος της ενισχύσεως, και γ) βρίσκονται τουλάχιστον σε μία από τις ακόλουθες καταστάσεις: - έχουν συνάψει συμβάσεις με τους παραγωγούς ζωοτροφών προς αποξήρανση, - έχουν επεξεργαστεί την ίδια τους την παραγωγή, ή, σε περίπτωση ομάδας, εκείνη των μελών τους, - έχουν προμηθευτεί από φυσικά ή νομικά πρόσωπα που προσφέρουν ορισμένες εγγυήσεις που θα καθοριστούν και έχουν συνάψει συμβάσεις με τους παραγωγούς ζωοτροφών προς αποξήρανση. Οι ενισχύσεις αυτές καταβάλλονται από το κράτος μέλος στο έδαφος του οποίου λαμβάνει χώρα η παραγωγή των αποξηραμένων ζωοτροφών.» Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Μαΐου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 24 Ιουνίου 1986.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1277
2443

EuroVoc IDs (Expanded): 1277
2443

Dataset Source: meu

Split: train